Ramón Sobrino Buhigas

Ramón Sobrino Buhigas, nado en Pontevedra en 1888 e finado en Valladolid o 6 de xuño de 1946, foi un naturalista e arqueólogo galego. Foi irmán do pintor Carlos Sobrino Buhigas e pai do arqueólogo Ramón Sobrino Lorenzo-Ruza.

 Traxectoria 
Fillo do médico Luís Sobrino Rivas. Estudou Ciencias Naturais na Universidade de Madrid, doutorándose en 1911. Entre ese ano e 1913 foi profesor da Universidade de Santiago de Compostela e da Escola de Artes e Oficios. Foi catedrático de Historia Natural en Lleida, Palma e Pontevedra, onde dirixiu o instituto até 1921. Despois estudou Odontoloxía en Madrid. En 1931 regresou a Santiago de Compostela, onde exerceu como odontólogo e como profesor de instituto e da Universidade. Foi membro da Real Academia Galega, do Instituto de Estudos Galegos e xefe da Estación Meteorolóxica de Pontevedra. Representou a Real Sociedade Española de Historia Natural no VII Congreso Internacional de Pesca.

Morreu en 1946 no tren que o traía de volta de Valladolid a onde acudira a consultarse das súas doenzas hepáticas.

 Obra 
miniatura|175px|Ramón Sobrino, retrato en Vida Gallega 1923.
 Estudio sobre los cistolitos (1911).
 Contribución a la gea de Galicia (1916).
 Balaenoptera borealis (1917).
 La purga de mar o hematotalasia (1918).
 Réplica a las observaciones del Sr. de Buen (1918).
 Insculturas galaicas prerromanas (1919).
 La dinamita en la pesca (1923).
 Petroglifos o insculturas rupestres de Pontevedra (1931). 
 Corpus Petroglyphorum Gallaeciae (1935). Reeditado en 2020 por Morgante, Córpus dos petróglifos de Galicia, ISBN 978-84-15166-83-2.
 Sobre los orígenes y fundación de Pontevedra.
 La descendencia de Colón en Pontevedra.
 Notas 

 Véxase tamén 

 Bibliografía 

 Ligazóns externas 

Categoría:Profesores da Universidade de Santiago de Compostela
Categoría:Arqueólogos de Galicia
Categoría:Nados en Pontevedra
Categoría:Nados en 1888
Categoría:Finados en 1946
Categoría:Profesores de educación secundaria